Mučenja i zlostavljanja zatvorenika u Abu Graibu
Mučenja i zlostavljanja zatvorenika u Abu Graibu odnose se na seriju kršenja ljudskih prava i ratnih zločina počinjenih od strane pripadnika američke vojske i CIA-e tokom rata u Iraku. Zločini uključuju fizička i seksualna zlostavljanja, mučenja, silovanja i ubojstva. Slučaj je isplivao na površinu krajem 2003. kada su Amnesty International i Associated Press objavili prve reportaže, nakon čega je uslijedila opća osuda u globalnim medijima, s izuzetkom određenih konzervativnih američkih glasila koji su dali podršku vojnicima. Administracija Georgea W. Busha pokušala je prikazati zlostavljanja kao izolirane incidente, što je u suprotnosti s izvješćima Crvenog križa i organizacija za ljudska prava koje navode da je riječ o sistematskom brutalnom tretmanu koji se redovno javlja u prekomorskim zatočeničkim centrima, uključujući ostale iračke, afganistanske i onaj u Guantanamu. Također, u raportima stoji da je ovlaštenje za mučenje došlo iz vojne vrhuške i da je ministar obrane Donald Rumsfeld osobno odobrio neke od aktivnosti. Američko ministarstvo obrane u konačnici je razriješio dužnosti 17 vojnika i časnika, a jedanaestorici je suđeno zbog zanemarivanja dužnosti, zlostavljanja, teških napada i premlaćivanja. Dvoje vojnika, Charles Graner i Lynndie England, osuđeni su na deset odnosno tri godine zatvora. Brigadni general Janis Karpinski, zapovjednica svih zatočeničkih objekata u Iraku, dobila je ukor i degradirana je u čin pukovnika. Drugi osumnjičeni, uglavnom visokopozicionirana vojna lica, nisu procesuirani.

Vanjske veze 

  Salon.com, indeks dokumenata i reportaža
  Prijepis izvještaja ACLU-a
  The Torture Archive na The National Security Archive
  The Road to Abu Ghraib, Human Rights Watch (9. 6. 2004)
  Ghosts of Abu Ghraib, dokumentarni film (autor: Rory Kennedy)

2000-e
Abu Graib
Seksualno zlostavljanje
Rat u Iraku